CELEX: 62014TN0038
Language: fi
Date: 2014-01-14 00:00:00
Title: Asia T-38/14: Kanne 14.1.2014 – Kafetzakis ym. v. Helleenien tasavalta ym.

1.9.2014   
            
            
               FI
            
            
               Euroopan unionin virallinen lehti
            
            
               C 292/45
            
         Kanne 14.1.2014 – Kafetzakis ym. v. Helleenien tasavalta ym.
   (Asia T-38/14)
   2014/C 292/55
   Oikeudenkäyntikieli: kreikka
   
      Asianosaiset
   
   
      Kantajat: Georgios Kafetzakis (Ateena, Kreikka) ja 102 muuta kantajaa (edustaja: asianajaja H. Papadimitriou)
   
      Vastaajat: Helleenien tasavalta, Euroopan parlamentti, Eurooppa-neuvosto, Euroopan unionin neuvosto, Euroopan komissio, Euroopan keskuspankki ja Euroryhmä
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               toteamaan vastaajien laiminlyönnin antaa lainsäädäntöä, jonka seurauksena joukkovelkakirjat, jotka Helleenien tasavalta oli pakotettu antamaan kantajille, kun heidät irtisanottiin Euroopan komission päätöksen mukaisesti entisestä Olympic Airwaysistä (Olympiaki Aeroporia), olisi nimenomaisesti suljettu pois [PSI-suunnitelman] soveltamisalasta
            
         
               —
            
            
               antamaan kantajille ja kaikille muille irtisanotuille entisen Olympic Airwaysin työntekijöille suoraan sovellettavalla unionin toimella, direktiivillä, asetuksella tai muulla unionin lailla mahdollisuuden maksuun 100 prosentista sen joukkovelkakirjan arvosta, joka heille annettiin korvauksen sijaan pakollisen irtisanomisensa/lähtönsä Olympic Airwaysistä yhteydessä, ja
            
         
               —
            
            
               määräämään 3 00  000 euroa vahingonkorvausta suoraan sovellettavalla unionin toimella, direktiivillä, asetuksella tai muulla unionin lailla jokaiselle kantajalle heidän kärsimästään vaivasta, ahdistuksesta, vakavasta perusoikeuksien loukkauksesta ja työelämän ennenaikaisesta päättymisestä.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat viiteen kanneperusteeseen.
   
               1)
            
            
               Ensimmäinen kanneperuste: Lainsäädäntö- ja muut toimenpiteet, jotka johtivat Kreikan siihen, että Kreikan valtion Kreikan oikeuden mukaisten joukkovelkakirjojen haltijat osallistuvat väistämättä PSI-suunnitelmaan, ovat todellisia unionin toimia.
            
         
               2)
            
            
               Toinen kanneperuste: Kreikan valtion velkansa hoitamiseksi toteuttamat toimenpiteet olivat käytännössä Euroopan unionin toimielinten eli EKP:n ja Euroopan komission määräämiä.
            
         
               3)
            
            
               Kolmas kanneperuste: Vastaajat laiminlöivät antaa lainsäädäntöä ja sulkea nimenomaisesti pois [PSI-suunnitelman] soveltamisalasta [kantajien] Kreikan valtion joukkovelkakirjat, jotka Kreikan valtio oli pakotettu antamaan korvauksena niillä ministerineuvoston päätöksillä, joissa täsmennettiin PSI-suunnitelman Kreikkaan soveltamisen ehdot.
            
         
               4)
            
            
               Neljäs kanneperuste: Entisen Olympic Airwaysin irtisanottujen työntekijöiden rinnastaminen pelkkiin Kreikan valtion joukkovelkakirjan haltijoihin ja se, ettei heitä suljettu pois PSI-suunnitelman soveltamisalasta tai ettei heille siinä nimenomaisesti määrätty korvausta, aiheutti heille henkilökohtaista ja vakavaa vahinkoa sekä riisti heiltä mahdollisuuden hyötyä perusoikeuksistaan.
            
         
               5)
            
            
               Viides kanneperuste: Kaikki Kreikan hallituksen toteuttamat lainsäädäntötoimenpiteet toteutettiin Euroryhmän, ECOFINin, EKP:n ja Euroopan komission ohjeistuksen tai oikeammin päätöksen perusteella.